CELEX: 32018D1876
Language: bg
Date: 2018-11-29 00:00:00
Title: Решение за изпълнение (ЕС) 2018/1876 на Комисията от 29 ноември 2018 година за одобряване на технологията, използвана за ефективни 12-волтови алтернатори за използване в двигатели с вътрешно горене за конвенционални леки търговски превозни средства, като иновативна технология за намаляване на емисиите на CO2 от леките търговски превозни средства съгласно Регламент (ЕС) № 510/2011 на Европейския парламент и на Съвета (Текст от значение за ЕИП.)

30.11.2018   
               
               
                  BG
               
               
                  Официален вестник на Европейския съюз
               
               
                  L 306/53
               
            
         РЕШЕНИЕ ЗА ИЗПЪЛНЕНИЕ (ЕС) 2018/1876 НА КОМИСИЯТА
         от 29 ноември 2018 година
         за одобряване на технологията, използвана за ефективни 12-волтови алтернатори за използване в двигатели с вътрешно горене за конвенционални леки търговски превозни средства, като иновативна технология за намаляване на емисиите на CO2 от леките търговски превозни средства съгласно Регламент (ЕС) № 510/2011 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 12, параграф 4 от него,
         като има предвид, че:
         
                     (1)
                  
                  
                     На 22 декември 2017 г. доставчикът Mitsubishi Electric Corporation (MELCO), представляван в Съюза от MELCO Electric Automotive Europe B.V., внесе заявление за одобряване като екоиновация на алтернатора MELCO GXi за превозни средства от категория N1. Заявлението беше оценено в съответствие с член 12 от Регламент (ЕС) № 510/2011 и Регламент за изпълнение (ЕС) № 427/2014 на Комисията (2).
                  
               
                     (2)
                  
                  
                     Информацията, предоставена в заявлението показва, че условията и критериите, посочени в член 12 от Регламент (ЕС) № 510/2011 и в членове 2 и 4 от Регламент за изпълнение (ЕС) № 427/2014, са изпълнени. Вследствие на това алтернаторът MELCO GXi, използван в превозни средства от категория N1, следва да бъде одобрен като екоиновация.
                  
               
                     (3)
                  
                  
                     С решения за изпълнение 2013/341/ЕС (3), 2014/465/ЕС (4), (ЕС) 2015/158 (5), (ЕС) 2015/295 (6), (ЕС) 2015/2280 (7) и (ЕС) 2016/588 (8) Комисията одобри шест заявления във връзка с технологии, допринасящи за подобряване на ефективността на алтернаторите за превозни средства от категория М1. Въз основа на опита, придобит при оценката на тези заявления, както и на информацията, съдържаща се в заявлението на MELCO Electric Automotive Europe B.V. — основание за настоящото решение, беше доказано в задоволителна степен и по убедителен начин, че алтернаторът на MELCO GXi за превозни средства от категория N1, който представлява алтернатор за 12 волта (12 V) с минимален к.п.д., вариращ от 73,4 % до 74,2 % в зависимост от силовото предаване, отговаря на условията за допустимост, посочени в член 12 от Регламент (ЕС) № 510/2011 и Регламент за изпълнение (ЕС) № 427/2014, и осигурява намаление на емисиите на CO2 с най-малко 1g CO2/km в сравнение с базовия алтернатор с к.п.д. 67 %.
                  
               
                     (4)
                  
                  
                     Поради това е целесъобразно да се осигури възможност на производителите да подават заявления до орган по одобряването по смисъла на Директива 2007/46/ЕО на Европейския парламент и на Съвета (9) за сертифициране на намаленията на емисиите на CO2 от превозни средства, оборудвани с ефективни алтернатори за 12 V, отговарящи на тези условия. За да се гарантира, че се сертифицират само намаления на емисиите на CO2 от превозни средства, оборудвани с алтернатори, които отговарят на тези условия, от производителите следва да се изисква заедно със заявлението за сертифициране да предоставят на органа по одобряването доклад от проверка от независим контролен орган, с който се потвърждава съответствието.
                  
               
                     (5)
                  
                  
                     Ако органът по одобряване на типа констатира, че алтернаторът за 12 V не отговаря на условията, определени в настоящото решение, заявлението за сертифициране на намаленията на емисии следва да бъде отхвърлено.
                  
               
                     (6)
                  
                  
                     Целесъобразно е да се одобри методиката на изпитване за определяне на намалението на емисиите на CO2, дължащо се на използването на ефективни алтернатори за 12 V.
                  
               
                     (7)
                  
                  
                     За да се определи намалението на емисиите на CO2 от превозно средство, оборудвано с ефективен алтернатор за 12 V, е необходимо да се установи базовата технология, спрямо която следва да се оценява к.п.д. на алтернатора. Въз основа на натрупания опит за подходяща базова технология е целесъобразно да се приеме алтернатор за 12 V с к.п.д. 67 %.
                  
               
                     (8)
                  
                  
                     Намаленията на емисиите на CO2 от превозни средства, оборудвани с ефективен алтернатор за 12 V, могат да бъдат доказани частично чрез изпитването, посочено в приложение XII към Регламент (ЕО) № 692/2008 (10) на Комисията. Поради това трябва да се гарантира, че това частично доказване е взето предвид в методиката за изпитване за намалението на емисиите на CO2 от превозни средства, оборудвани с ефективни алтернатори за 12 V.
                  
               
                     (9)
                  
                  
                     С цел да се улесни по-широкото внедряване на ефективните алтернатори за 12 V в новите превозни средства, даден производител следва също така да има възможност да кандидатства за сертифициране на намаленията на емисиите на CO2 от превозни средства, оборудвани с няколко ефективни алтернатора за 12 V, като подаде само едно заявление за сертифициране. Въпреки това е целесъобразно да се гарантира, че когато се използва тази възможност, се прилага механизъм, който стимулира използването само на тези алтернатори, които предлагат най-високия к.п.д.
                  
               
                     (10)
                  
                  
                     За целите на определянето на общия код за екоиновации, който да бъде използван в съответните документи за одобряване на типа съгласно приложения I, VIII и IX към Директива 2007/46/ЕО, следва да бъде посочен индивидуален код, който да бъде използван за иновативната технология,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобряване
            Технологията, използвана в алтернатора MELCO GXi за превозни средства от категория N1, се одобрява като иновативна технология по смисъла на член 12 от Регламент (ЕС) № 510/2011.
         
         
            Член 2
            Подаване на заявление за сертифициране на намалението на емисиите на CO2
            
            
               1.   Даден производител може да подаде заявление за сертифициране на намаленията на емисиите на CO2 от един или няколко ефективни алтернатора за 12 волта (V), предназначени за използване в превозни средства от категория N1, при условие че всеки един от алтернаторите е компонент, който се използва единствено с цел зареждане на акумулатора на превозното средство и захранване на електрическата система на превозното средство, когато двигателят му с вътрешно горене работи, и отговаря на някое от следните условия:
               
                           а)
                        
                        
                           когато масата на ефективния алтернатор за 12 V не надвишава масата от 7 kg на базовия алтернатор, к.п.д. на алтернатора, определено в съответствие с приложението, е най-малко:
                           
                                       i)
                                    
                                    
                                       73,8 % за автомобили с бензинов двигател;
                                    
                                 
                                       ii)
                                    
                                    
                                       73,4 % за автомобили с бензинов двигател с турбокомпресор;
                                    
                                 
                                       iii)
                                    
                                    
                                       74,2 % за автомобили с дизелов двигател;
                                    
                                 
                     
                           б)
                        
                        
                           когато масата на ефективния алтернатор за 12 V надвишава масата от 7 kg на базовия алтернатор, превозното средство, оборудвано с този алтернатор трябва да отговаря на прага от 1 g на минималното намаление на CO2/km, определен в член 9, параграф 1, буква а) от Регламент за изпълнение (ЕС) № 427/2014 на Комисията; това намаление се определя съгласно формула 10, дадена в приложението към настоящото решение, като се взема предвид допълнителната маса; допълнителната маса се проверява и потвърждава в доклада за проверка, който трябва да бъде представен на органа по одобряване на типа заедно със заявлението за сертифициране.
                        
                     
            
               2.   Заявлението за сертифициране на намаленията от един или няколко ефективни алтернатора се придружава от доклад от независима проверка, в който се удостоверява, че алтернаторът или алтернаторите отговарят на условията, определени в параграф 1, и в който е проверена и потвърдена масата на алтернатора.
            
            
               3.   Органът по одобряването на типа отхвърля заявлението за сертифициране, ако установи, че алтернаторът или алтернаторите не отговарят на условията, определени в параграф 1.
            
         
         
            Член 3
            Сертифициране на намалението на CO2
            
            
               1.   Намалението на емисиите на CO2 от използването на ефективен алтернатор, посочен в член 2, параграф 1, се определя съгласно методиката, описана в приложението.
            
            
               2.   Когато даден производител подава заявление за сертифициране на намаление на емисиите на CO2 за една версия на превозното средство, оборудвана с повече от един ефективен алтернатор, посочен в член 2, параграф 1, органът по одобряване на типа определя кой от изпитаните алтернатори осигурява най-ниското намаление на емисиите на CO2, и вписва тази най-ниска стойност в съответната документация за одобряване на типа. Тази стойност се посочва също така и в сертификата за съответствие съгласно член 11, параграф 2 от Регламент за изпълнение (ЕС) № 427/2014.
            
         
         
            Член 4
            Код за екоиновации
            Там, където в документацията за одобряване на типа се среща позоваване на настоящото решение в съответствие с член 11, параграф 1 от Регламент за изпълнение (ЕС) № 427/2014, се вписва код за екоиновации № 24.
         
         
            Член 5
            Влизане в сила
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 29 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 145, 31.5.2011 г., стр. 1.
         
            (2)  Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобрение и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 125, 26.4.2014 г., стр. 57).
         
            (3)  Решение за изпълнение 2013/341/ЕС на Комисията от 27 юни 2013 г. за одобряване на алтернатора Valeo с ефективна генерация (Valeo Efficient Generation Alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 179, 29.6.2013 г., стр. 98).
         
            (4)  Решение за изпълнение 2014/465/ЕС на Комисията от 16 юли 2014 г. за одобряване на ефективния алтернатор DENSO (DENSO efficient alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета и за изменение на Решение за изпълнение 2013/341/ЕС на Комисията (ОВ L 210, 17.7.2014 г., стр. 17).
         
            (5)  Решение за изпълнение (ЕС) 2015/158 на Комисията от 30 януари 2015 г. за одобряване на два високоефективни алтернатора на Robert Bosch GmbH като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 26, 31.1.2015 г., стр. 31).
         
            (6)  Решение за изпълнение (ЕС) 2015/295 на Комисията от 24 февруари 2015 г. за одобряване на ефективния алтернатор MELCO GXi (MELCO GXi efficient alternator) като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 53, 25.2.2015 г., стр. 11).
         
            (7)  Решение за изпълнение (ЕС) 2015/2280 на Комисията от 7 декември 2015 г. за одобряване на ефективния алтернатор DENSO като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 322, 8.12.2015 г., стр. 64).
         
            (8)  Решение за изпълнение (ЕС) 2016/588 на Комисията от 14 април 2016 г. за одобряване на технологията, използвана в ефективни алтернатори за напрежение 12 V, като иновативна технология за намаляване на емисиите на CO2 от пътнически леки автомобили съгласно Регламент (ЕО) № 443/2009 на Европейския парламент и на Съвета (ОВ L 101, 16.4.2016 г., стр. 25).
         
            (9)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).
         
            (10)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
      
      
         
            ПРИЛОЖЕНИЕ
            
               МЕТОДИКА ЗА ОПРЕДЕЛЯНЕ НА НАМАЛЕНИЕТО НА ЕМИСИИТЕ НА CO2 ОТ ЕФЕКТИВЕН 12-ВОЛТОВ АЛТЕРНАТОР ЗА КОНВЕНЦИОНАЛНИ ПРЕВОЗНИ СРЕДСТВА ОТ КАТЕГОРИЯ N1, ЗАДВИЖВАНИ С ДВИГАТЕЛ С ВЪТРЕШНО ГОРЕНЕ
            
            1.   Въведение
            
            За да се определи намалението на емисиите на CO2, което може да се отдаде на използването на ефективен алтернатор в превозно средство от категория N1, е необходимо да се определи следното:
            
                        1)
                     
                     
                        условията на изпитване;
                     
                  
                        2)
                     
                     
                        изпитвателното оборудване;
                     
                  
                        3)
                     
                     
                        определянето на к.п.д. на ефективния алтернатор и на базовия алтернатор;
                     
                  
                        4)
                     
                     
                        изчисляването на намалението на емисиите на CO2;
                     
                  
                        5)
                     
                     
                        изчисляването на статистическата грешка.
                     
                  
               Означения, параметри и мерни единици
            
            
               Латински означения
            
            
                        
                           
                     
                     
                        —
                     
                     
                        намаление на емисиите на CO2 [g CO2/km]
                     
                  
                        CO2
                        
                     
                     
                        —
                     
                     
                        въглероден диоксид
                     
                  
                        CF
                     
                     
                        —
                     
                     
                        коефициент на преобразуване (l/100 km) — (g CO2/km) [gCO2/l], съгласно посоченото в таблица 3
                     
                  
                        h
                     
                     
                        —
                     
                     
                        честота съгласно посоченото в таблица 1
                     
                  
                        I
                     
                     
                        —
                     
                     
                        големина на тока, при която се извършва измерването [A]
                     
                  
                        m
                     
                     
                        —
                     
                     
                        брой измервания на пробата
                     
                  
                        M
                     
                     
                        —
                     
                     
                        въртящ момент [Nm]
                     
                  
                        n
                     
                     
                        —
                     
                     
                        честота на въртене [min– 1], съгласно посоченото в таблица 1
                     
                  
                        P
                     
                     
                        —
                     
                     
                        мощност [W]
                     
                  
                        
                           
                     
                     
                        —
                     
                     
                        стандартно отклонение на к.п.д. на алтернатора, представляващ екоиновация [%]
                     
                  
                        
                           
                     
                     
                        —
                     
                     
                        стандартно отклонение на средната стойност на к.п.д. на алтернатора, представляващ екоиновация [%]
                     
                  
                        
                           
                     
                     
                        —
                     
                     
                        стандартно отклонение на стойността на общото намаление на емисиите на CO2 [g CO2/km]
                     
                  
                        U
                     
                     
                        —
                     
                     
                        изпитвателно напрежение, при което се извършва измерването [V]
                     
                  
                        v
                     
                     
                        —
                     
                     
                        средна скорост на движение по новия европейски цикъл на движение (NEDC) [km/h]
                     
                  
                        VPe
                        
                     
                     
                        —
                     
                     
                        консумирана полезна мощност [l/kWh], съгласно посоченото в таблица 2
                     
                  
                        
                           
                     
                     
                        —
                     
                     
                        чувствителност на изчисленото намаление на емисиите на CO2, свързано с ефективността на алтернатора, представляващ екоиновация
                     
                  
               Гръцки означения
            
            
                        Δ
                     
                     
                        —
                     
                     
                        разлика
                     
                  
                        η
                     
                     
                        —
                     
                     
                        к.п.д. на базовия алтернатор [%]
                     
                  
                        ηEI
                        
                     
                     
                        —
                     
                     
                        к.п.д. на ефективния алтернатор [%]
                     
                  
                        
                           
                     
                     
                        —
                     
                     
                        средна стойност на к.п.д. на алтернатора, представляващ екоиновация, в работна точка i [%]
                     
                  
               Индекси
            
            Индекс (i) се отнася за работната точка
            Индекс (j) се отнася за измерването на пробата
            
                        EI
                     
                     
                        —
                     
                     
                        екоиновация
                     
                  
                        m
                     
                     
                        —
                     
                     
                        механично
                     
                  
                        RW
                     
                     
                        —
                     
                     
                        реални условия
                     
                  
                        TA
                     
                     
                        —
                     
                     
                        условия за одобряване на типа
                     
                  
                        B
                     
                     
                        —
                     
                     
                        базов
                     
                  2.   Условия на изпитване и апаратура
            
            Условията на изпитване трябва да изпълняват изискванията, посочени в стандарт ISO 8854: 2012 (1).
            Изпитвателното оборудване трябва да бъде в съответствие със спецификациите, определени в ISO 8854:2012.
            3.   Измервания и определяне на к.п.д.
            
            К.п.д. на ефективния алтернатор се определя в съответствие с ISO 8854:2012, с изключение на елементите, посочени в настоящата точка.
            Измерванията се провеждат в различни работни точки i, както са определени в таблица 1. Големината на тока на алтернатора се определя като половината от номиналния ток за всички работни точки. За всяка скорост напрежението и токът на изхода на алтернатора трябва да се поддържат постоянни, при напрежение от 14,3 V.
            
               Таблица 1
            
            
               Работни точки
            
            
                        Работна точка
                        i
                     
                     
                        Продължителност
                        [s]
                     
                     
                        Обороти
                        ni [min– 1]
                     
                     
                        Честота
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  К.п.д. се изчислява по формула 1.
            
               Формула 1
            
            
               
            Всички измервания на к.п.д. се извършват последователно най-малко пет (5) пъти. Изчислява се средноаритметичната стойност на измерванията за всяка работна точка ().
            К.п.д. на алтернатора, представляващ екоиновация (ηEI), се изчислява по формула 2.
            
               Формула 2
            
            
               
            Ефективният алтернатор води до спестяване на механична енергия при реални условия (ΔPmRW) и условия за одобряване на типа (ΔPmTA), както е определено във формула 3.
            
               Формула 3
            
            
               
            Където спестената механична енергия при реални условия (ΔPmRW) се изчислява по формула 4, а спестената механична енергия при условията за одобряване на типа (ΔPmTA) се изчислява по формула 5.
            
               Формула 4
            
            
               
            
               Формула 5
            
            
               
            където
            
               PRW
               : необходима мощност при „реални“ условия [W], която е 750 W
            
               PTA
               : необходима мощност при условията за одобряване на типа [W], която е 350 W
            
               ηB
               : к.п.д. на базовия алтернатор [%], който е 67 %
            4.   Изчисляване на намалението на емисиите на CO2
               
            
            Намалението на емисиите на CO2 от ефективния алтернатор се изчислява по следната формула.
            
               Формула 6
            
            
               
            където
            
               v: средна скорост на движение по NEDC [km/h], която е 33,58 km/h
            
               VPE
               : консумирана полезна мощност, посочена в таблица 2 по-долу
            
               Таблица 2
            
            
               Консумирана полезна мощност
            
            
                        Тип двигател
                     
                     
                        Консумирана полезна мощност (VPE)
                        [l/kWh]
                     
                  
                        Бензинов
                     
                     
                        0,264
                     
                  
                        Бензинов с турбокомпресор
                     
                     
                        0,280
                     
                  
                        Дизелов
                     
                     
                        0,220
                     
                  
               CF: коефициент, посочен в следната таблица 3
            
               Таблица 3
            
            
               Коефициент на преобразуване за горивото
            
            
                        Вид гориво
                     
                     
                        Коефициент на преобразуване (l/100 km) — (g CO2/km) (CF)
                        [gCO2/l]
                     
                  
                        Бензин
                     
                     
                        2 330 
                     
                  
                        Дизелово гориво
                     
                     
                        2 640 
                     
                  5.   Изчисляване на статистическата грешка
            
            Статистическите грешки в резултатите, получени по методиката на изпитване и дължащи се на измерванията, трябва да бъдат определени количествено. За всяка работна точка стандартното отклонение се изчислява по следната формула:
            
               Формула 7
            
            
               
            Стандартното отклонение на стойността на к.п.д. на ефективния алтернатор () се изчислява по формула 8:
            
               Формула 8
            
            
               
            Стандартното отклонение на стойността на к.п.д. на алтернатора () води до грешка в намалението на емисиите на CO2 (). Тази грешка се изчислява с помощта на формула 9:
            
               Формула 9
            
            
               
            
               Статистическа значимост
            
            За всеки тип, вариант и версия превозно средство, оборудвано с ефективния алтернатор, трябва да се докаже, че грешката в намалението на емисиите на CO2, изчислена по формула 9, не е по-голяма от разликата между общото намаление на емисиите на CO2 и прага за минималното намаление, определен в член 9, параграф 1 от Регламент (ЕС) № 427/2014 (вж. формула 10).
            
               Формула 10
            
            
               
            където:
            
               MT: минимален праг [gCO2/km]
            
               
                  : общо намаление на емисиите на CO2 [gCO2/km]
            
               
                  : стандартно отклонение на стойността на общото намаление на емисиите на CO2 [g CO2/km]
            
               
                  : корекционен коефициент за CO2 заради положителната разлика в масите между ефективния алтернатор и базовия алтернатор.  се изчислява съгласно таблица 4:
            
               Таблица 4
            
            
                        Корекционен коефициент за CO2 заради допълнителната маса
                     
                  Бензинов (
                           ) [g CO2/km]
                     
                        0,0277 · Δm
                     
                  Дизелов (
                           ) [g CO2/km]
                     
                        0,0383 · Δm
                     
                  В таблица 4 Δm е посочена допълнителната маса, дължаща се на монтирането на ефективния алтернатор. Това е положителната разлика между масата на ефективния алтернатор и масата на базовия алтернатор. Масата на базовия алтернатор е 7 kg. За оценката на допълнителната маса производителят трябва да предаде на органа по одобряване на типа проверена документация.
            
               Доклад от изпитването и оценката
            
            Докладът включва:
            
                        —
                     
                     
                        Модел и маса на изпитваните алтернатори
                     
                  
                        —
                     
                     
                        Описание на изпитвателния стенд
                     
                  
                        —
                     
                     
                        Резултати от изпитването (измерени стойности)
                     
                  
                        —
                     
                     
                        Изчислени резултати и съответните формули
                     
                  
               Ефективният алтернатор, който ще се монтира в превозни средства
            
            Органът по одобрение на типа трябва да сертифицира намалението на емисиите на CO2 въз основа на измервания върху ефективния алтернатор и базовия алтернатор, като използва методиката за изпитване, определена в настоящото приложение. Когато намаленията на емисиите на CO2 са под прага, определен в член 9, параграф 1, се прилага член 11, параграф 2, втора алинея от Регламент (ЕС) № 427/2014.
            
               (1)  ISO 8854:2012 Пътни превозни средства — Алтернатори с регулатори — Изпитвателни методи и общи изисквания
            Референтен номер ISO 8854:2012, публикуван на 1.6.2012 г.